CONTRACT DE PRESTĂRI SERVICII

   1. Preambul

În temeiul  Legii nr. 98/2016 privind achizițiile publice și a HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, s-a încheiat prezentul contract de prestare de servicii,

      Având în vedere Codul de angajament AAB29TRMRGM prin care s-au rezervat credite de angajament, informații ce se regăsesc în Documentul de fundamentare, înregistrat sub nr.32006/30.07.2026.

    Între

    
Unitatea Administrativ – Teritorială JUDEŢUL VASLUI, adresa sediului: Consiliul Județean Vaslui,  municipiul Vaslui, str. Ştefan cel Mare, nr. 79, cod poștal 730168, județul Vaslui, Romania, telefon 0235/361089, cod fiscal 3394171, reprezentat prin domnul Ciprian Ionuț TRIFAN având funcția de Președinte al Consiliului Județean, Vaslui, în calitate de achizitor, pe de o parte,

    şi

            S.C. .......... S.R.L., cu sediul în municipiul Vaslui, strada ...., județul ....., telefon ......, e-mail: ........, număr de înmatriculare J....., cod de înregistrare fiscală , cont  ,  deschis la Trezoreria ......., reprezentată prin domnul........., având funcția de Administrator, în calitate de prestator, pe de altă parte.

    2. Definitii
 2.1. - În prezentul contract următorii termeni vor fi interpretaţi astfel:
a.   achizitor şi prestator - părţile contractante, aşa cum sunt acestea numite în prezentul contract; 

b.
contract - prezentul contract şi toate anexele sale;

c.
documentație de atribuire - documentația ce cuprinde toate informațiile legate de obiectul acestui   contract de achiziţie publică şi de procedura de atribuire a acestuia, inclusiv caietul de sarcini; 

d.
ofertă - actul juridic prin care operatorul economic îşi manifestă voința de a se angaja din punct de vedere juridic în acest contract de achiziție publică; oferta cuprinde propunerea financiară şi propunerea tehnică;

e.
operator economic - oricare prestator de servicii persoană fizică/juridică, de drept public sau privat, ori grup de astfel de persoane cu activitate în domeniu, care oferă în mod licit pe piață servicii;

f.
propunere financiară - parte a ofertei ce cuprinde informaţiile cu privire la preţ, tarif, alte condiţii financiare şi comerciale corespunzătoare satisfacerii cerinţelor solicitate prin documentaţia de atribuire; 

g.
propunere tehnică - parte a ofertei elaborată pe baza cerinţelor din caietul de sarcini cuprins în documentaţia de atribuire; 

h.
specificaţii tehnice - descrierea serviciilor ce trebuie prestate sub contract, şi orice modificări sau adăugiri ale acestora în conformitate cu prevederile Contractului;

i.
preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

j.
servicii - activităţile a căror prestare face obiectul contractului;

k.
forţa majoră - un eveniment mai presus de controlul părţilor, care nu se datoreaza greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligatiilor uneia din parti;

l.
zi - zi calendaristica; an - 365 de zile.

3. Interpretare

3.1. - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2. - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

3.3. - În prezentul contract, cu excepţia situaţiilor când contextul cere altfel sau a unei prevederi contrare: cuvintele care desemnează persoane vor include persoane fizice/juridice şi orice organizaţie având capacitate juridică. 

3.4. - Referinţele la orice acte normative se consideră a face referire şi la orice alte acte normative subsecvente prin care acestea sunt modificate. 

3.5. - Cu excepţia cazului când se prevede altfel în contract, acesta obligă nu numai la ceea ce este expres prevăzut prin clauzele sale, ci şi la toate urmările pe care legea, obiceiul sau echitatea le dă obligaţiei respective, după natura sa.
Clauze obligatorii

    4. Obiectul principal al contractului

    4.1. – Obiectul contractului: Achiziția de interpretariat simultan și asigurare de echipamente tehnice in cadrul proiectului „CApABLE - Asistență competentă PRO îmbătrânire un Stil de viață mai Bun, Mai ușor” (CApABLE - Competent Assistance pro Aging Better Living Easier”) 2026”. 
   4.2. - Prestatorul se obligă să presteze serviciile, în perioada/perioadele convenite și în conformitate cu obligațiile asumate prin prezentul contract.

   4.3. - Achizitorul se obliga sa plătească prețul convenit în prezentul contract pentru serviciile prestate.

    5. Prețul contractului

    5.1. - Prețul convenit pentru îndeplinirea contractului, plătibil prestatorului de către achizitor, este de ..... lei, exclusiv TVA, după cum urmează:
    5.2. - Plăţile se vor face în lei, cu ordine de plată, în termen de maxim 30 de zile, pe bază de factură, după prestarea și recepția serviciilor. 
    5.3.- Pentru îndeplinirea prezentului contract nu se acordă avans prestatorului.
    5.4- Toate costurile aferente echipamentelor, transportului, instalării, configurării, testării, operării, demontării și transportului retur vor fi suportate de prestator și vor fi incluse în prețul ofertat.    

    6. Durata contractului

    6.1. –  Durata prezentului contract este de la data semnării și înregistrării acestuia de către ambele părți până la data îndeplinirii tuturor obligațiilor contractuale.
    6.2. – În cazul extinderii perioadei de implementare a proiectului, durata contractului se va prelungi  prin act adițional, fără majorarea acestuia.     
    7. Executarea contractului

    7.1. - Executarea contractului: Serviciile vor fi prestate în zilele comunicate de Autoritatea contractanta.  
    8. Documentele contractului
    8.1. - Documentele contractului sunt:

             a)propunerea tehnica;
             b) propunerea financiara;

             c) centralizatorul de preturi;


   d) caietul de sarcini;

             e) acte adiționale, daca exista.
     8.2. - Documentele contractului constituie anexe – părți integrante a prezentului contract.

     8.3. - Orice contradicție ivită între documentele contractului se va rezolva prin aplicarea ordinei de prioritate stabilită la art. 8.1. In cazul in care, pe parcursul îndeplinirii contractului, se constata faptul ca anumite elemente sunt inferioare sau nu corespund cerințelor prevăzute in caietul de sarcini, prevalează prevederile caietului de sarcini.

  9. Obligațiile principale ale prestatorului

  9.1. - Prestatorul se obligă sa presteze serviciile la standardele, normativele şi legislaţia în vigoare;
  9.2. Prestatorul va presta servicii de interpretariat simultan și va asigura interpreții profesioniști; 
  9.3. Prestatorul va  furniza, instalarea, operarea și demontarea echipamentelor tehnice necesare desfășurării serviciilor de interpretariat;
  9.4. Prestatorul va fi asigurat :
a) 2 interpreți cu pregătire profesională și experiență relevantă în prestarea serviciilor de interpretariat simultan Engleză–Română / Română–Engleză; 

b) interpretariat simultan Engleză – Română / Română – Engleză; 

c) asigurarea echipamentelor tehnice necesare pentru interpretariat simultan; 

d) instalarea și testarea echipamentelor înainte de începerea evenimentului; 

e) asigurarea suportului tehnic pe întreaga durată a evenimentului; 

f) asigurarea unui număr suficient de receptoare și căști pentru aproximativ 50 de participanți; 

g) transportul echipamentelor la și de la locația evenimentului; 

h) demontarea echipamentelor după finalizarea evenimentului; 

i) pregătirea interpreților pe baza materialelor puse la dispoziție de Autoritatea Contractantă anterior evenimentului. 

j) prestarea serviciilor se va realiza în data de 21.10.2026 pe durata unei zile-program estimat: 09:00 – 18:00, conform programului evenimentului, activități/reuniuni desfășurate la sediul Consiliului Județean Vaslui, Sala de conferințe. 
   9.5. - Prestatorul se obligă să presteze serviciile pe  parcursul a trei zile unde se vor derula o serie de întâlniri între parteneri. 

   9.6. -Serviciile de interpretariat vor fi prestate în data de 21 octombrie 2026, pentru aproximativ 50 de participanți, în limbile engleză–română și română–engleză.
   9.7 -Prestatorul va asigura 2 interpreți cu pregătire profesională și experiență relevantă. 

   9.8. Interpreții propuși trebuie să aibă pregătirea și competențele necesare pentru prestarea serviciilor de interpretariat simultan în limbile engleză și română. Aceștia trebuie să fie capabili să asigure interpretarea fidelă, fluentă și exactă a intervențiilor participanților și să utilizeze în mod corespunzător terminologia specifică domeniului proiectelor europene și serviciilor sociale.

   9.9. Prestatorul va asigura un sistem complet de interpretariat simultan, inclusiv console/echipamente pentru interpreți, receptoare și căști pentru participanți. Echipamentele furnizate de trebuie să fie în stare tehnică corespunzătoare și să permită transmiterea clară și continuă a interpretării către participanți
  9.10. Prestatorul va asigura: 

a)transportul echipamentelor; 

b)instalarea acestora la locația evenimentului; 

c)configurarea și testarea sistemului; 

d)verificarea funcționării înainte de începerea evenimentului; 

e)operarea echipamentelor și asistența tehnică pe durata evenimentului; 

f)remedierea operativă a eventualelor probleme tehnice; 

g)demontarea și transportul echipamentelor după finalizarea evenimentului. 

   9.11. Prestatorul se va asigura că dispune și de o rezervă de receptoare și căști pentru  participanți în cazul în care unele nu mai funcționează sau se defectează pe parcursul întâlnirii.
   9.12. Serviciile de interpretariat trebuie să fie prestate fluent, clar și fidel; 

   9.13. Interpreții trebuie să respecte terminologia specifică tematicii evenimentului; 

   9.14. Echipamentele tehnice trebuie să fie funcționale și adecvate numărului de participanți iar transmiterea sunetului trebuie să fie clară și fără întreruperi; 
   9.15. Prestatorul va asigura pe loc intervenția tehnică în cazul  apariției unor defecțiuni.
   9.16. - Conflictul de interese: 

(1) Prestatorul va lua toate măsurile necesare pentru a preveni sau îndepărta orice situaţie care are sau poate avea ca efect compromiterea executării acestui contract în mod obiectiv şi imparţial. Astfel de situaţii pot apărea ca rezultat al intereselor economice, afinităţilor politice sau naţionale, legăturilor de familie sau emoţionale, ori ale altor legături sau interese comune. Oricare ar fi situaţia, apariţia unui conflict de interese trebuie notificată de către prestator imediat achizitorului, în scris. 

(2) Prestatorul va garanta că personalul său, inclusiv cel de conducere, nu se află într-o situaţie care poate da naştere unui conflict de interese. Prestatorul va înlocui, imediat şi fără nici un fel de compensaţie din partea achizitorului, orice membru al personalului său care se află într-o astfel de situaţie.

(3) Prestatorul se va abţine de la orice legături şi relaţii, comerciale sau de altă natură, care au sau pot avea ca efect compromiterea independenţei sale sau cea a personalului său. În cazul în care prestatorul nu poate menţine această independenţă, achizitorul are dreptul de a rezilia contractul, fără obligaţia notificării formale a prestatorului şi fără a aduce atingere dreptului achizitorului de a solicita despăgubiri pentru orice daune suferite ca urmare a acestei situaţii. 

4) Achizitorul îşi rezervă dreptul de a verifica dacă măsurile luate de prestator în conformitate cu prevederile acestui articol sunt adecvate şi de a solicita luarea de măsuri suplimentare dacă va considera necesar. 

    10. Obligațiile principale ale achizitorului

    10.1. - Achizitorul se obliga sa recepționeze, potrivit clauzei 15, serviciile prestate în termenul convenit.

    10.2. - Achizitorul are obligația de a efectua plata către prestator in termen de 30 zile de la primirea facturii. 

    10.3. - Plata serviciilor prestate poate fi efectuată după prestarea si recepția serviciilor.

    10.4. - Nu se decontează alte cheltuieli (transport, diurna, cazare, masa etc.).

    10.5. - Daca achizitorul nu onorează facturile în termen de 14 zile de la expirarea perioadei prevăzute la clauza 10.2., prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în 3 zile .
    11. Sancțiuni pentru neîndeplinirea culpabila a obligațiilor

    11.1 – În cazul în care, din vina sa exclusivă, prestatorul nu îşi execută, execută cu întârziere sau execută necorespunzător obligațiile asumate prin prezentul contract, atunci achizitorul are dreptul de a deduce din prețul contractului, ca penalități o sumă echivalentă cu o cotă procentuală din prețul contractului, respectiv 0,04% din prețul contractului, pe fiecare zi întârziere până la îndeplinirea efectivă a obligațiilor sau, dacă este cazul, până la rezilierea contractului.
    11.2 - In cazul in care achizitorul nu onorează facturile in termenul prevăzut la art. 10.2., atunci acesta are obligația de a plăti, ca penalități, o sumă echivalentă cu o cotă procentuală din plata neefectuată, stabilită la 0,04% pe zi de întârziere, până la îndeplinirea efectivă a obligațiilor.

    11.3 - Nerespectarea de către părți a obligațiilor prevăzute în prezentul contract dă dreptul părții lezate să considere contractul de drept reziliat fără nicio altă formalitate şi fără nicio altă procedură judiciară sau extrajudiciară, precum și dreptul de a pretinde plata de daune-interese. 

    11.4 - Achizitorul își rezervă dreptul de a renunța oricând la contract, printr-o notificare scrisă adresată prestatorului, fără nicio compensație, de la deschiderea falimentului împotriva acestuia în condițiile Legii nr. 85/2014 privind procedurile de prevenire a insolvenței și de insolvență, cu condiția că această renunțare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată până la data denunțării unilaterale a contractului.

    11.5 – Părțile declară în mod expres că acceptă clauzele indicate la 11.3 și 11.4.

    11.6  In cazul in care prestatorul a invocat susținerea unui/unor terț/terți susținători privind îndeplinirea criteriilor referitoare la situația financiara si/sau criteriilor privind capacitatea tehnica si profesionala, prestatorul si terțul/terții susținător/susținători răspund  în mod solidar pentru executarea contractului. Răspunderea solidara a terțului/terților susținator/susținatori se va angaja sub condiția neîndeplinirii de către acesta/aceștia a obligațiilor de susținere asumate prin angajament.

   11.7 – In cazul in care  prestatorul întâmpina dificultăți pe parcursul executării contractului, iar susținerea acordata de unul sau mai muli terți vizează îndeplinirea criteriilor referitoare la capacitatea economica si financiara si/sau capacitatea tehnica si profesionala, terțul este obligat in baza actului juridic încheiat (angajamentul ferm) sa substituie prestatorul pentru a duce la îndeplinire acea parte a contractului ce face obiectul angajamentului ferm.

   11.8 – Achizitorul are dreptul să urmărească orice pretenție la daune pe care prestatorul ar putea sa le aibă împotriva terțului susținător pentru nerespectarea obligațiilor asumate prin angajamentul ferm.
Clauze specifice

  12. Garanția de buna execuție a contractului

  12.1 – Nu se solicita garanție de buna execuție.
  13. Alte responsabilități ale prestatorului

  13.1.-Prestatorul are obligația de a executa serviciile prevăzute în contract cu profesionalismul si promptitudinea cuvenite angajamentului asumat şi în conformitate cu prevederile standardelor, normativelor si legislației in vigoare.

  13.2. - Prestatorul este pe deplin responsabil pentru execuția serviciilor în conformitate cu cerințele din caietul de sarcini. Totodată, este răspunzător atât de siguranța tuturor operațiunilor si metodelor de prestare utilizate, cat si de calificarea personalului folosit pe toata durata contractului.

13.3.-Prestatorul se obligă să asigure personalul calificat și echipamentele necesare pentru realizarea integrală a serviciilor. 

13.4.-Prestatorul va răspunde pentru calitatea serviciilor prestate și pentru buna funcționare a echipamentelor puse la dispoziție. 

13.5.-Prestatorul are obligația de a respecta caracterul confidențial al documentelor și informațiilor la care are acces în vederea pregătirii și prestării serviciilor.
13.6.-Prestatorul are obligația de a respecta caracterul confidențial al documentelor și informațiilor la care are acces în vederea pregătirii și prestării serviciilor.
13.7.- Prestatorul va respecta cerințele aplicabile privind informarea și vizibilitatea proiectelor finanțate prin Programul Interreg Europe, în măsura în care acestea sunt incidente serviciilor și activităților desfășurate. 

13.8. Prestatorul va lua toate măsurile necesare pentru ca serviciile să fie prestate fără întreruperi și în condiții corespunzătoare pe întreaga durată a evenimentului.

13.19. În cazul apariției unor situații neprevăzute care pot afecta prestarea serviciilor, prestatorul are obligația de a informa de îndată Autoritatea Contractantă și de a lua măsurile necesare pentru asigurarea continuității serviciilor.

 14. Alte responsabilități ale achizitorului

 14.1. - Achizitorul se obliga să pună la dispoziția prestatorului orice facilități si/sau informații pe care acesta le-a cerut  si pe care le considera necesare îndeplinirii contractului. 
 14.2 Achizitorul va pune la dispoziția prestatorului  orice documente din care să rezulte îndeplinirea obligațiilor legale și a cerințelor prevăzute în prezentul caiet de sarcini.
   15. Recepție și verificări

   15.1. - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini, precum si cu prevederile standardelor, normativelor si legislației in vigoare.

    15.2. - Verificările vor fi efectuate în conformitate cu prevederile din prezentul contract.

    15.3. - Operațiunile recepției se vor efectua imediat  din partea prestatorului si implică: 

a)-  identificarea serviciilor prestate după finalizarea activității; 

b)- verificarea respectării condițiilor de prestare conform specificațiilor din caietul de sarcini; 

c)- constatarea eventualelor deficiențe.
    15.4.- Prestatorul are obligația de a remedia imediat eventualele neconformități. 

    15.5.- Procesul - verbal de recepție a serviciilor prestate va fi semnat de către achizitor, sub rezerva remedierii tuturor deficiențelor/neconcordanțelor constatate.

    16. Începere, finalizare, întârzieri, sistare

    16.1. - (1) Prestatorul are obligația de a începe prestarea în timpul cel mai scurt posibil de la solicitarea din partea achizitorului.

        (2) In cazul în care prestatorul suferă întârzieri si/sau suporta costuri suplimentare, datorate în exclusivitate achizitorului, părțile vor stabili de comun acord:

       a) prelungirea perioadei de prestare a serviciului; si

       b) totalul cheltuielilor aferente, daca este cazul, care se vor adauga la pretul contractului.

    16.2. - (1) Serviciile prestate în baza contractului sau, daca este cazul, oricare faza a acestora prevăzuta a fi terminata într-o perioada stabilita trebuie finalizate în termenul convenit de părți, termen care se calculează de la data începerii prestării serviciilor.

    (2) In cazul în care:

       i) orice motive de întârziere, ce nu se datorează prestatorului; sau

       ii) alte circumstanțe neobișnuite, susceptibile de a surveni altfel decât prin încălcarea contractului de către prestator, îndreptățesc prestatorul de a solicita prelungirea perioadei de prestare a serviciilor sau a oricărei faze a acestora, atunci părțile vor revizui, de comun acord, perioada de prestare si vor semna un act adițional.

    16.3. - Daca pe parcursul îndeplinirii contractului prestatorul nu respecta durata de prestare, acesta are obligația de a notifica acest lucru, în timp util, achizitorului.    Modificarea datei/perioadelor de prestare asumate se face cu acordul părților, prin act adițional.

    16.4. - In afara cazului în care achizitorul este de acord cu o prelungire a duratei, orice întârziere în îndeplinirea contractului da dreptul achizitorului de a solicita penalități prestatorului.

    17. Ajustarea prețului contractului

    17.1. - Pentru serviciile prestate, plățile datorate de achizitor prestatorului sunt tarifele declarate în propunerea financiara, anexa la contract si nu se modifică.

    18. Amendamente

    18.1. - Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.

    18.2. - Modificarea nu va privi acele clauze a căror modificare ar conduce la crearea unui avantaj in comparație cu ceilalți ofertanți.

    18.3. - Modificarea contractului se va putea efectua în condițiile prevăzute la art. 221 din legea nr. 98/2016 privind achizițiile publice.

 19. Încetarea si rezilierea contractului

   19.1.- Prezentul contract încetează, în condițiile legii, prin executarea, de către ambele părți, a tuturor obligațiilor ce le revin conform contractului, prin acordul părților sau ca urmare a dispariției, fără vina nici uneia dintre părți, a unui element esențial al contractului, astfel cum acesta este definit în legislația aplicabilă.

    19.2- Încetarea prezentului contract în condițiile art.19.1 nu va produce niciun fel de efecte asupra altor drepturi ale achizitorului și prestatorului dobândite în baza prezentului contract. 
   19.3. – Suplimentar față de cauzele de încetare definite mai sus, Achizitorul poate rezilia Contractul de servicii cu efecte depline (de jure) după acordarea unui preaviz de 30 zile Prestatorului, fără necesitatea unei alte formalități și fără intervenția vreunei autorități sau instanțe de judecată, în oricare dintre situațiile următoare, dar nelimitându-se la acestea:


a) Prestatorul nu își îndeplinește obligațiile în conformitate cu termenele asumate prin prezentul Contract;

b) Prestatorul refuză sau omite să aducă la îndeplinire dispozițiile emise de către achizitor sau de către reprezentantul său autorizat. 
c) Prestatorul cesionează Contractul de servicii sau subcontractează fără a avea acordul scris al Achizitorului;

d)Prestatorul face obiectul unei proceduri de insolvență, dizolvare, administrare judiciară sau sub controlul altei autorități, a încheiat o înțelegere cu creditorii privind plata datoriilor, și-a suspendat activitatea, sau se află într-o situație asemănătoare rezultând dintr-o procedură similară reglementată de legislația sau reglementările la nivel național;

e) Prestatorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;

f) Prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;

g) Are loc orice modificare organizațională care implică o schimbare cu privire la personalitatea juridică, natura sau controlul Prestatorului, cu excepția situației în care asemenea modificări sunt înregistrate într-un act adițional la prezentul Contract;

h) Apariția oricărei alte incapacități legale care să împiedice executarea Contractului de servicii;

i) Prestatorul nu furnizează garanțiile sau asigurările solicitate, sau persoana care furnizează garanția sau asigurarea nu este în măsură să își îndeplinească angajamentele;

j) Împotriva Prestatorului a fost pronunțată o hotărâre având autoritate de lucru judecat cu privire la frauda, corupție, implicarea într-o organizație criminală sau orice altă activitate ilegală în dauna intereselor financiare ale CE; 

k) Valorificarea de către Achizitor a rezultatelor prestațiilor este grav compromisă ca urmare a întârzierii prestațiilor din vina Prestatorului;

l) Apariția oricărei alte incapacități legale care să împiedice executarea Contractului;

     19.4. - Oricare dintre părți încalcă prevederile Contractului de servicii prin neîndeplinirea  unei/unor obligații care îi revin potrivit prezentului Contract, partea prejudiciată prin încălcare (după caz, Achizitorul sau Prestatorul) va fi îndreptățită la următoarele remedii:

a) despăgubiri; şi/sau

b) rezilierea Contractului de servicii.

     19.5. - Despăgubirile pot fi:

a) Despăgubiri Generale; si/sau

b) Penalități contractuale.

     19.6. - Dacă achizitorul reziliază contractul de servicii, are dreptul la daune-interese și va fi îndreptățit să recupereze de la prestator fără a renunța la celelalte despăgubiri la care este îndreptățit potrivit prevederilor contractului, orice pierdere sau prejudiciu suferit.

     19.7. - Achizitorul va avea dreptul la despăgubiri pentru orice prejudiciu care este descoperit după finalizarea Contractului de servicii, în conformitate cu legea aplicabilă ce guvernează Contractul de servicii.

     19.8. -  Achizitorul are dreptul de a denunța unilateral contractul în cazul apariției unei situații pentru care se aplica prevederile art. 222 din legea  nr. 98/2016 privind achizițiile publice.

    19.9. -  Fără a aduce atingere dispozițiilor dreptului comun privind încetarea contractelor sau dreptului autorității contractante de a solicita constatarea nulității absolute a contractului de achiziție publica, în conformitate cu dispozițiile dreptului comun, achizitorul are dreptul de a denunța unilateral contractul in perioada de valabilitate a acestuia in una din următoarele situații:


a) executantul se afla, la momentul atribuirii contractului, in una din situațiile care ar fi determinat excluderea sa din procedura de atribuire potrivit art. 164 – 167 din Legea nr. 98/2016, privind achizițiile publice;


b) contractul nu ar fi trebuit atribuit prestatorului, având în vedere o încălcare grava a obligațiilor care rezulta din legislația  europeana relevanta si care a fost constatata printr-o decizie a Curții de Justiție a Uniunii Europene.

20. Subcontractanți

20.1. - Prestatorul are obligația, în cazul în care subcontractează părți din contract, de a încheia contracte cu subcontractanții desemnați, în aceleași condiții în care el a semnat contractul cu achizitorul.

20.2. - (1) Prestatorul are obligația de a prezenta la încheierea contractului toate contractele încheiate cu subcontractanții desemnați.

             (2) Lista subcontractanților, cu datele de recunoaștere ale acestora, precum și contractele încheiate cu aceștia se constituie în anexe la contract.

20.3. - (1) Prestatorul este pe deplin răspunzător față de achizitor de modul în care îndeplinește contractul.

            (2) Subcontractantul este pe deplin răspunzător față de prestator de modul în care își îndeplinește partea sa din contract.

            (3) Prestatorul are dreptul de a pretinde daune-interese subcontractanților dacă aceștia nu își îndeplinesc partea lor din contract.

20.4. - Pe parcursul derulării contractului, contractantul nu are dreptul de a înlocui subcontractanții nominalizați în oferta fără acceptul autorității contractante, iar eventuala înlocuire a acestora nu trebuie sa conducă la modificarea propunerii tehnice sau financiare inițiale.

20.5. -    Prestatorul  poate schimba oricare subcontractant numai daca acesta nu și-a îndeplinit partea sa din contract.

20.6. - Pe parcursul derulării contractului, contractantul are dreptul de a introduce noi subcontractanții, daca derularea contractului o impune, numai cu acceptul achizitorului. Introducerea de noi subcontractanți nu trebuie sa conducă la modificarea propunerii tehnice sau financiare inițiale, pe baza cărora s-a încheiat contractul.

    21. Cesiunea

    21.1 - Prestatorul are obligația de a nu transfera total sau parțial obligațiile sale asumate prin prezentul contract.

    21.2. – Prestatorul poate cesiona dreptul său de a încasa contravaloarea serviciilor prestate, în condițiile prevăzute de dispozițiile Codului Civil si ale Legii nr. 98/2016 privind achizițiile publice, cu modificările si completările ulterioare.

    21.3 – Cesiunea este valabila numai cu acceptul prealabil exprimat in scris al achizitorului, cu respectarea prevederilor art. 6^1 din OUG nr. 146/2002 privind formarea si utilizarea resurselor derulate prin trezoreria statului.

    21.4 - Solicitările de plată către terți pot fi onorate numai după operarea unei cesiuni în condițiile prevăzute la 21.2 si 21.3.

     21.5. Cesiunea de creanța în favoarea subcontractanților.


(1) In condițiile in care subcontractantul/subcontractanții nominalizați in oferta si-au exprimat opțiunea, prin contractul încheiat cu prestatorul – anexa la prezentul Contract – de a fi plătiți direct de către achizitor pentru partea/părțile din contract pe care o îndeplinește/îndeplinesc, aceasta plata va opera daca sunt respectate următoarele condiții :



a) prin oferta sa, prestatorul a indicat denumirea subcontractanților si date de contact ale acestora, partea/părțile din contract care urmează sa fie îndeplinita/ îndeplinite de către aceștia, valoarea la care se ridica partea/părțile respectiva/respective, precum si acordul subcontractanților cu privire la aceste aspecte ;



b) subcontractanții au adresat achizitorului o solicitare scrisa, pana la data încheierii contractului de achiziție publica sau la momentul introducerii acestora in contractul de achiziție publica, după caz, cu privire la efectuarea plății directe ;



c) în contractele de subcontractare încheiate intre prestator si subcontractanți sunt prevăzute clauze, fără echivoc, privind cesionarea de către prestator a creanțelor rezultate din prezentul contract de achiziție corespunzătoare parții din contract îndeplinita de subcontractant, condițiile si momentul la care eventuala cesiune iși produce efectele ;



d )achizitorul a fost notificat in scris de către prestator sau de către subcontractantul acestuia cu privire la momentul transferului creanței si la valoarea creanței ;



e) subcontractanții au confirmat prin documente agreate de cele 3 parți (achizitor, prestator si subcontractant) ca au executat partea din acordul de subcontractare la care s-au angajat. 
(2) Dispozițiile alin. (1) nu diminuează răspunderea prestatorului în ce privește modul de îndeplinire a prezentului contract.

(3) Prestatorul are obligația de a notifica achizitorului orice modificări ale informațiilor prevăzute la alin.(1)lit.a) a prezentului articol, survenite pe durata contractului.

    22. Forța majoră

    22.1. - Forța majoră este constatată de o autoritate competentă.

    22.2. - Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

    22.3. - Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

    22.4. - Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

    22.5. - Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părți încetarea de drept a prezentului contract, fără ca vreuna dintre părți să poată pretindă celeilalte daune-interese.

    23. Soluționarea litigiilor

    23.1. - Achizitorul și prestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau disputa care se poate ivi între ei în cadrul sau în legătură cu îndeplinirea contractului.

    23.2. - Dacă, după 15 zile de la începerea acestor tratative, achizitorul și prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești din Romania.

    23.3.- Procesele si cererile privind acordarea  despăgubirilor pentru repararea prejudiciilor cauzate in cadrul procedurii de atribuire, precum si cele privind executarea, nulitatea, anularea, rezoluțiunea, rezilierea sau denunțarea unilaterala a contractelor de achiziții publice, se soluționează in prima instanța de către secția de contencios administrativ si fiscal a  tribunalului in circumscripția căruia se afla sediul autorității contractante.

    24. Limba care guvernează contractul

    24.1. - Limba care guvernează contractul este limba română.

    25. Comunicări

    25.1. - (1) Orice comunicare dintre părți, referitoare la îndeplinirea prezentului contract, trebuie să fie transmisă în scris.

    (2) Orice document scris trebuie înregistrat atât în momentul transmiterii, cât și în momentul primirii.

    25.2. - Comunicările între părți se pot face și prin telefon, fax sau e-mail, cu condiția confirmării în scris a primirii comunicării.

 26. Legea aplicabilă contractului

    26.1. - Contractul va fi interpretat conform legilor din România.

    26.2. - Prestatorul va respecta şi se va supune tuturor legilor şi reglementărilor din România, precum şi reglementărilor direct aplicabile ale CE, jurisprudenţei Curţii Europene de Justiţie şi a Tribunalului de Primă Instanţă şi se va asigura că personalul său, salariat sau contractat de acesta, conducerea sa, subordonaţii acestuia, şi salariaţii din teritoriu vor respecta şi se vor supune de asemenea aceloraşi legi şi reglementări. Prestatorul va despăgubi achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de către acesta, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.

 27. Egalitatea de șanse
  27.1. - În executarea contractului de servicii, prestatorul va ţine cont de obligaţiile referitoare la respectarea principiului egalităţii de şanse şi de tratament, în cadrul relaţiilor de muncă de orice fel. Prestatorul garantează nediscriminarea în procesul de angajare a personalului pe criterii de rasă, sex, religie, dizabilități, vârstă, apartenența la etnii etc.

28. Clauza standard privind protecția datelor personale

28.1. - Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal.        

28.2. - Părțile sunt conștiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părțile confirmă respectarea deplină a următoarelor prevederi, inclusiv dar fără a se limita la:

a)-capacitatea  de  a  respecta  drepturile  persoanelor  vizate  privind  ștergerea,  corectarea  sau   transferul informațiilor personale;

b)-informarea in caz de breșă de date a tuturor destinatarilor relevanți, într-un interval maxim de 72 ore și, în cazul Prestatorului nu mai târziu de 24 ore de la momentul în care o astfel de încălcare a securității datelor a ajuns în atenția acestuia;

c)-îndeplinirea tuturor îndatoririlor obligatorii privind documentarea conformării cu Regulamentul 679/2016.

28.3. - Părțile pot utiliza datele personale ale semnatarilor în limita contractului pe care îl au   încheiat, acesta fiind baza legală a prelucrării orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemenea perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

28.4. - Datele cu caracter personal schimbate între Părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, Părțile vor lua toate măsurile tehnice și în special organizatorice necesare, în ceea ce privește obligațiile asumate prin această clauză:

a)-vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal;

b)-vor preveni utilizarea fără autorizație a sistemelor de prelucrare a datelor;

c)-se vor asigura că persoanele care au dreptul să utilizeze un sistem de prelucrare a datelor au acces numai la datele la care au Drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare;

d)-se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se dorește să se efectueze transferul datelor cu caracter personal prin mijloace de transmitere a datelor;

e)-se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor;

f)-se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părți:

g)-se vor asigura că datele cu caracter personal sunt protejate de distrugere sau pierdere accidentală se vor asigura că datele colectate în scopuri diferite pot fi prelucrate separat.

    Prezentul contract s-a încheiat într-un singur exemplar, semnat de ambele părți prin semnătură electronică.

             Achizitor,                                                                              Prestator,

         JUDEȚUL VASLUI
                                                       S.C. ..............S.R.L.
              PREŞEDINTE
                                                           ADMINISTRATOR,
 
     al Consiliului Județean Vaslui                                                 
               Vizat CFP,
           Serviciul Juridic  şi 

       Coordonarea consiliilor  locale
          Coordonator Centru,         
           ÎNTOCMIT,

